CELEX: 22012D0107
Language: el
Date: 2012-06-15 00:00:00
Title: Απόφαση της Μεικτής Επιτροπής του ΕΟΧ αριθ. 107/2012, της 15ης Ιουνίου 2012 , για τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

4.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 270/29
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 107/2012
   της 15ης Ιουνίου 2012
   για τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 88/2012 της 30ής Απριλίου 2012 (1).
            
         
               (2)
            
            
               Ο κανονισμός (ΕΚ) αριθ. 790/2009 της Επιτροπής, της 10ης Αυγούστου 2009, περί τροποποίησης, με σκοπό την προσαρμογή του στην τεχνική και επιστημονική πρόοδο, του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, για την ταξινόμηση, την επισήμανση και τη συσκευασία των ουσιών και των μειγμάτων (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΕ) αριθ. 252/2011 της Επιτροπής, της 15ης Μαρτίου 2011, για την τροποποίηση του παραρτήματος I του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (3), πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΕ) αριθ. 286/2011 της Επιτροπής, της 10ης Μαρτίου 2011, για τροποποίηση, με σκοπό την προσαρμογή στην τεχνική και επιστημονική πρόοδο, του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, για την ταξινόμηση, την επισήμανση και τη συσκευασία των ουσιών και των μειγμάτων (4), όπως διορθώθηκε με την ΕΕ L 138 της 26.5.2011, σ. 66, πρέπει να ενσωματωθεί στη συμφωνία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο XV του παραρτήματος II της συμφωνίας τροποποιείται ως εξής:
   
               1.
            
            
               Στο σημείο 12κθ [Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
               
                           «—
                        
                        
                           
                              32011 R 0252: κανονισμός (ΕΕ) αριθ. 252/2011 της Επιτροπής της 15ης Μαρτίου 2011 (ΕΕ L 69 της 16.3.2011, σ. 3).».
                        
                     
         
               2.
            
            
               Στο σημείο 12νζ [Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου] προστίθενται τα ακόλουθα:
               «, όπως τροποποιήθηκε με:
               
                           —
                        
                        
                           
                              32009 R 0790: κανονισμός (ΕΚ) αριθ. 790/2009 της Επιτροπής της 10ης Αυγούστου 2009 (ΕΕ L 235 της 5.9.2009, σ. 1),
                        
                     
                           —
                        
                        
                           
                              32011 R 0286: κανονισμός (ΕΕ) αριθ. 286/2011 της Επιτροπής της 10ης Μαρτίου 2011 (ΕΕ L 83 της 30.3.2011, σ. 1), όπως διορθώθηκε με την ΕΕ L 138 της 26.5.2011, σ. 66.».
                        
                     
         Άρθρο 2
   Τα κείμενα των κανονισμών (ΕΚ) αριθ. 790 και (ΕΕ) αριθ. 252/2011 και του κανονισμού (ΕΕ) 286/2011, όπως διορθώθηκε με την ΕΕ L 138 της 26.5.2011, σ. 66, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 16η Ιουνίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 106/2012 της 15ης Ιουνίου 2012 (6), ανάλογα με το ποια ημερομηνία είναι μεταγενέστερη.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 15 Ιουνίου 2012.
      
         
            Για τη Μεικτή Επιτροπή του ΕΟΧ
         
         
            Ο ασκών καθήκοντα Προέδρου
         
         Gianluca GRIPPA
      
   
   
      (1)  ΕΕ L 248 της 13.9.2012, σ. 25.
   
      (2)  ΕΕ L 235 της 5.9.2009, σ. 1.
   
      (3)  ΕΕ L 69 της 16.3.2011, σ. 3.
   
      (4)  ΕΕ L 83 της 30.3.2011, σ. 1.
   
      (5)  Δεν έχουν αναφερθεί συνταγματικές απαιτήσεις.
   
      (6)  Βλέπε σελίδα 6 της παρούσας Επίσημης Εφημερίδας.